b'\n_START_ARTICLE_\nSteffen Moestrup\n_START_PARAGRAPH_\nSteffen Moestrup (f\xc3\xb8dt 30. august 1977) er en dansk journalist, filmkritiker og tv-v\xc3\xa6rt. Han er tidligere kulturredakt\xc3\xb8r p\xc3\xa5 Jyllands-Posten._NEWLINE_Moestrup er uddannet journalist fra Danmarks Medie- og Journalisth\xc3\xb8jskole. Derudover er han Cand.mag. i medievidenskab, og i 2019 forsvarede han sin ph.d.-afhandling om persona-dreven kulturjournalistik og kulturkritik. _NEWLINE_Moestrup er tidligere v\xc3\xa6rt p\xc3\xa5 DK4\'s filmmagasin film:syn og debatprogrammet "Sportspanelet". Som filmkritiker har han publiceret artikler i bl.a. Le Monde diplomatique, IndieWire, Filmtidsskriftet 16:9 samt DOX. Desuden har han tilrettelagt en r\xc3\xa6kke dokumentarudsendelser til tv samt fungeret som freelancejournalist hos bl.a. Kristeligt Dagblad, Politiken og Dagbladet Information. _NEWLINE_I 2010 tilrettelagde han en dokumentarudsendelse om E-sport, og han har fungeret som computerspil- og app-anmelder for Politiken._NEWLINE_Moestrup er grundl\xc3\xa6gger og medejer af produktionsselskabet Beatnik Film, der producerer tv-spots, reklamefilm og virale kampagner.'